Arrhythmia Ang arrhythmia ay isang pangkaraniwang sakit sa puso. Sa pangkalahatan, tinutukoy nito ang anumang anyo ng abnormal na pagtibok ng puso o ritmo. May iba't ibang uri ng arrhythmia, na kung saan, ang atrial fibrillation ang pinakakaraniwan. Tinatayang 1% ng pangkalahatang populasyon sa Hong Kong ang may ganitong sakit. Hindi man ito gaanong delikado, nagiging sanhi ito ng limang beses na pagdami ng stroke, tatlong beses na pagdami ng pagpalya ng puso at dalawang beses na pagdami ng kamatayan. Arrhythmia / Tagalog Copyright © 2018 Hospital Authority. All rights reserved 1
1. Ano ang Arrhythmia? Arrhythmia ang tawag sa anumang uri ng abnormal na pagtibok ng puso o ritmo. Tumitibok ang normal na puso nang 60-100 beses sa loob ng isang minuto habang nakapahinga ang isang tao. At regular ang ritmo nito. Kapag mabagal ang pagtibok ng puso ng isang tao, ibig sabihin Mababa sa 60 pagtibok kada minuto; mabilis na pagtibok, ibig sabihin mahigit sa 100 tibok kada minuto habang nakapahinga, maaari siyang may arrhythmia. Kung minsan, maaaring may normal na bilang ng tibok ng puso ang isang tao ngunit hindi regular ang bawat ritmo nito. Maaaring siyang dumanas ng mga ectopic heart beat o atrial fibrillation. 2. Ano-ano ang mga panganib na kadahilanan at sanhi ng Arrhythmia? Kabilang sa mga karaniwang panganib na kadahilanan ng arrhythmia ay sakit sa thyroid, hypertension, ischemic heart disease, pagpalya ng puso at valvular heart disease. Sa ilang pasyente, ang arrhythmia ay maaaring isang side effect mula sa mga gamot. Kung minsan, maaaring walang sanhi o panganib na kadahilanan na makikita para sa arrhythmia. 3. Paano maiiwasan ang Arrhythmia? Mahalaga ang pag-iwas at angkop na paggamot para sa mga panganib na kadahilanan at pinagbabatayang sanhi ng arrhythmia. Karaniwang nagagamot ang thyroid disease. Tamang pamumuhay hal. malusog na diyeta na may kaunting asin, kaunting taba, kaunting asukal at pagkaing mataas sa fiber; dapat na ugaliin ang sapat na pag-eehersisyo upang maiwasan ang hypertension at ischemic heart disease. 4. Madali bang mapansin ang mga sintomas ng Arrhythmia? Arrhythmia / Tagalog Copyright © 2018 Hospital Authority. All rights reserved 2
Ang mga pasyenteng may arrhythmia ay maaaring may mga sintomas ng mga mabilis na tibok ng puso, pagkahilo, pagkawala ng malay dahil sa pagbaba ng presyon ng dugo, panghihina, kakapusan ng hininga at madaling mapagod sa pag-eehersisyo. Sa mga malalang sitwasyon, maaaring magkaroon ang pasyente ng mga sintomas ng pagkabulol, malabong paningin at panghihina ng mga binti na maaaring stroke. Ang biglaang pagkamatay ang pinakamalalang sintomas ng arrhythmia. Arrhythmia / Tagalog Copyright © 2018 Hospital Authority. All rights reserved 3
5. Paano suriin at gumawa ng pag-diagnose para sa Arrhythmia? Ang electrocardiogram ang pinakamahalagang kasangkapan sa pagsusuri. Kung minsan maaaring kailanganin ang matagal na pagsubaybay sa tibok ng puso gamit ang 24 na oras na electrogram o event recorder. Iniuutos ang mga pagsusuri ng dugo, lalo na sa electrolytes at thyroid function. Depende sa history, maaaring kailanganin ang pagsusuring pisikal at paunang electrocardiogram, mga karagdagang pagsusuri ng puso, tulad ng treadmill test, CT coronary angiogram at catheter-based na mga pagsusuri. 6. Ano ang paggamot sa Arrhythmia? Kailangang alamin ang pinagbabatayang sanhi ng arrhythmia at dapat na magamot nang naaayon. May mga partikular na gamot, na tinatawag na anti-arrhythmic drugs para sa paggamot ng iba't ibang uri ng arrhythmia. Ang catheter ablation ay isang opsiyon na interventional at nakalulunas na paggamot para sa ilang arrhythmia. Para sa mga pasyenteng may mabagal na pagtibok ng puso at may mga sintomas tulad ng pagkahilo o pagkawala ng malay dahil sa pagbaba ng presyon ng dugo, maaaring isaalang-alang ang paglalagay ng pacemaker. Sa kabilang dako, para sa mga pasyenteng may mabilis na pagtibok ng puso at may panganib ng biglang pagkamatay, maaaring isaalang-alang ang implantable cardioverter-defibrillator. 7. Ano ang komplikasyon ng Arrhythmia? Ang atrial fibrillation, isang karaniwang uri ng arrhythmia, ay maaaring komplikasyon ng stroke o pagpalya ng puso. Ang ventricular tachycardia o fibrillation, na mga mapanganib na uri ng arrhythmia, ay maaaring komplikasyon ng biglang pagkamatay dahil sa sakit sa puso. Arrhythmia / Tagalog Copyright © 2018 Hospital Authority. All rights reserved 4
8. Paano alagaan ang mga pasyenteng may Arrhythmia? Ang mga pasyenteng may mga sintomas na maaaring arrhythmia, hal. mabilis na pagtibok ng puso, pagkawala ng malay dahil sa pagbaba ng presyon ng dugo, ay kailangang magpatingin kaagad sa doktor. Ang mga pasyenteng may mga panganib na kadahilanan ng arrhythmia ay dapat na magamot nang naaayon ang kanilang medikal na kondisyon. Arrhythmia / Tagalog Copyright © 2018 Hospital Authority. All rights reserved 5